
til Kommissionen

jf. forretningsordenens artikel 130

Christel Schaldemose (S&D)

Om:
Overensstemmelse mellem nye danske miljøregler og EU-direktiver

Den danske regering er i fuld gang med at forhandle nye miljøregler for dansk landbrug på plads. Reglerne forventes sat til endelig afstemning den 25. februar. Med aftalen vil den danske regering ændre en lang række miljøkrav. Pakken indeholder blandt andet nye regler for beregningen af kvælstof, der vil medføre og tillade øget kvælstofudledning fra landbruget. Samtidig ophæver aftalen også de såkaldte randzoner, som beskytter vandløb mod gødning og sprøjtemiddel. Aftalen vil ifølge forskere resultere i en øget forurening af både grundvandet og overfladevandet. Den danske miljø- og fødevareminister siger i danske medier, at hun har vendt landbrugspakken med kommissionen på forhånd (Jyllands-Posten, 2016
) og fået forhåndsgodkendelse af tiltagene.
Kan EU kommissionen bekræfte, at de forslåede regler fra den danske regering på alle punkter overholder EU's miljøkrav, herunder nitratdirektivet (91/676/EØF), vandrammedirektivet (2000/60/EF) samt pesticidrammedirektivet (2009/128/EF)? Flere miljøorganisationer mener, at reglerne gør det svært for Danmark at efterleve EU kravene.
Er de nye beregningsmetoder, som den danske regering foreslår, i overensstemmelse med EU's regler og hidtidige praksis?
Er det muligt at få indsigt i korrespondancen mellem den danske regering og EU-Kommissionen sagen?
� 	ilde:http://jyllands-posten.dk/politik/ECE8444979/kjer-forsvarer-sig-selv-jeg-har-lagt-alt-aabent-frem

